# Planta farratgera

* Per a altres significats, vegeu «Farratge (desambiguació)».
Les plantes farratgeres, o simplement el farratge, són una espècie de planta o una barreja de plantes, cultivades per les seves parts vegetatives (fulles, tiges eventualment arrels), amb l'exclusió dels fruits i les llavors, i que són utilitzades en estat fresc, són conservades generalment per assecament per tal d'alimentar els animals de la ramaderia (bovins, caprins, porcs, ànecs, oques, conills i altres)
Farratge és una paraula documentada en llengua catalana des de 1364; derivada del llatí farrāgo, -agĭnis 'llavor per al bestiar', i que a la vegada deriva de far, farris 'blat'. Al País Valencià també són normatives les formes ferratja (en femení: la ferratja) i ferratge. Malgrat aquesta etimologia actualment no es considera que les llavors formin part del farratge sinó que, junt amb altres materials secs, ho són del pinso.

## Composició

Generalment el farratge el constitueixen plantes herbàcies, essencialment gramínies i secundàriament lleguminoses. El valor energètic dels farratges s'acostuma a donar en unitats farratgeres (UF) en comparació amb el valor energètic d'un kg d'ordi.
A Europa i als Estats Units d'Amèrica, els farratges que es donen als animals remugants són més sovint conreats en forma de prats, permanents o temporals. El consum de farratge es fa aleshores directament per pasturatge (a dent) durant l'estació de creixement de l'herba. També pot distribuir-se als animals estabulats.

## Mètodes de conservació del farratge

Per a fer front a les necessitats dels animals en tot temps, cal conservar el farratge per diversos sistemes, tres mètodes són utilitzats principalment:
* Assecament natural per a fer el fenc;
* Deshidratació farratge deshidratat, en bales o granulat ;
* l'ensitjat, sistema de conservació per la via humida, basat en una fermentació àcida més o menys controlada, emmagatzemant la matèria humida densament tancada en una sitja o en rotlles en el cas de la palla i el fenc. Pot haver-hi un risc de produir toxines fúnguiques o bacterianes, fins i tot de botulisme si queden atrapats en els vegetals per ensitjar animals tals com petits mamífers o ocells.
La FAO comptabilitza també com a farratge alguns productes forestals.

## Llista de plantes farratgeres
### Plantes d'escarda

* Bleda-rave farratgera, Beta vulgaris L. subsp. vulgaris, Quenopodiàcia
* Colinap, Brassica napus L. var napobrassica (L) Rchb., Brassicàcia
* Col farratgera, Brassica oleracea L. convar, acephala (DC) Alef., Brassicàcia
* Rave farratger, Raphanus sativus L. var. oleiformis Pers., Brassicàcia
* Pèsol farratger, Pisum sativum L., Fabàcia
* Dacsa farratgera, Zea Mays L., Poàcia
* Sorgo farratger, Sorghum sudanense Stapf, Sorghum bicolor (L.) Moench., Poàcia

### Plantes de prat
#### Gramínies

* Agrostis L. (gènere)
* Escaiola de Canàries (Phalaris canariensis)
* Avena (gènere),
* Bromus (gènere)
* Cynodon dactylon (L.) Pers.
* Dactylis glomerata L.
* Festuca (gènere)
* Phleum (gènere)
* Phalaris aquatica L.
* Poa L. (gènere)
* Lolium (gènere)
* Alopecurus pratensis L.

#### Fabàcies

* Fenigrec, Trigonella foenum-graecum L.
* Favó Vicia faba L.
* lotus (gènere)
* Alfals
* Melilot blanc
* Trepadella cultivada, Onobrychis viciifolia Scop.
* Hedysarum coronarium L.
* Trèvol (gènere)
* Vicia pannonica Crantz
* Vicia sativa L.
* Vicia villosa Roth.

### Altres famílies

* Facèlia, Phacelia tonacetifolia Benth, Hidrofil·làcia

## Vegeu també

* Ensitjar
* Pastura

## Enllaços externs

* Les plantes fourragères pour les prairies — Web d'informació sobre plantes farratgeres.
* Associació francesa per la producció de farratge

## Referències

* ↑ «ferratja». Diccionari normatiu valencià. Acadèmia Valenciana de la Llengua.
* ↑ «ferratge». Diccionari normatiu valencià. Acadèmia Valenciana de la Llengua.